ব্যক্তির জীবনে নেক কর্ম ও নেক নীতির জোয়ার আনতে হলে কোরআনী জ্ঞানে জ্ঞানবান হওয়ার বিকল্প নেই। মানব জীবনে ক্ষমতায়নের এটিই হলো একমাত্র পথ। জ্ঞানহীনতা মানুষকে শুধু দাসই বানায় না, পশুর স্তরেও পৌঁছে দেয়। সাহস কেড়ে নেয় প্রতিবাদের। পশু যেমন স্রেফ পানাহার ও যৌন জীবন নিয়ে বাঁচে, তেমনি অবস্থা হয় ওহীর জ্ঞানে জ্ঞানশূণ্য মানুষদের। তাই শত্রুদের এজেন্ডা শুধু অর্থনৈতীক শোষন নয়, জ্ঞানশূণ্য রাখাও। ঔপনিবেশিক ব্রিটশগণ তাই অধিকৃত বাংলাদেশে ৪০ হাজারের বেশী শিক্ষা প্রতিষ্ঠান বন্ধ করেছিল। সেটি করেছিল মুসলিম শাসকদের পক্ষ থেকে বরাদ্দকৃত খাজনামুক্ত জমি কেড়ে নিয়ে। ব্রিটিশের শিক্ষাবিরোধী নীতির কারণেই তাদের ১৯০ বছেরর ঔপনিবেশিক শাসনে শিক্ষার হার ১০% ভাগেও উঠেনি।